OpenLLM-France/wikimedia huggingface dataset:
# Pedro Shimose

Pedro Shimose (1940ko martxoaren 30a) boliviar idazle, kazetari eta irakaslea da.
Kazetari gisa eta La Pazko San Andres Goi Unibertsitateko irakasle gisa lan egin ondoren Madrila aldatu zen 1971n, eta han finkatu zuen bere bizitokia. Garrantzi handiko literatura erreferentziazko lanak idatzi edo zuzendu ditu. Aipagarriak dira, besteren artean, Diccionario de autores hispanoamericanos (1982, Egile hispanoamerikarren hiztegia) edo Historia de la literatura hispanoamericana (1989, Literatura hispanoamerikarraren historia). Olerkigintzaren alorrean ere lan handia egin du. Berak idatziak dira, besteren artean, Sardonia (1967, Sardonia), Poemas para un pueblo (1968, Olerkiak herri batentzat), Quiero escribir, pero me sale espuma (1972, Idatzi nahi dut eta ateratzen zait aparra, Casa de las Américas olerkigintzako sariduna), Al pie de la letra (1976, Hitzez hitz) eta Bolero de caballería (1985, Zalduneriako boleroa), zeinak bildu baitzituen gerora, 1988an, Poemas (Olerkiak) izeneko bilduman. Bere olerkietan erbestearen samina, baztertuekiko elkartasuna, ezinegona eta etsipena islatu ditu, eta horrela, azken hamarraldietako kezka nagusien lekukotasuna agertzen dutela esan daiteke. Olerkigintzan egindako lana du aipagarriena, baina 1976an El Coco se llama Drilo kontakizun-liburua eman zuen argitara.

## Obra

* Triludio en el exilio (1961)
* Sardonia (1967)
* Poemas para un pueblo (1968)
* Quiero escribir, pero me sale espuma(1972)
* Caducidad del fuego (1975)
* Al pie de la letra (1976)
* El Coco se llama Drilo (cuentos, 1976)
* Reflexiones maquiavélicas (1980)
* Diccionario de Autores Iberoamericanos (1982)
* Bolero de caballería (1985)
* Poemas (1988; reúne sus libros anteriores)
* Historia de la literatura hispanoamericana (1989)
* Riberalta y otros poemas (1996)
* No te lo vas a creer (2000)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3751217
# Pedro Sarriegi

Pedro Sarriegi Larburu (Hernani, Gipuzkoa, 1906ko maiatzaren 26a - Hernani, Gipuzkoa, 1968ko ekainaren 10a) euskal idazle eta antzerkigilea izan zen.

## Biografia

Paper-fabrika batean lan egin zuen. Euskal antzerkia, kantak eta dantzak bultzatu zituen, batik bat. Antzerki-lan nagusiak: Etxerako... nor? (1964), Jokaldi txar bat (1966), Gazteak, Zauritutako lorea (1967), Biotzaren neurria (1965), Jose Mariren urre puxkak(1961), eta Ama izaten lanak dira orratik(1964).

## Lanak
### Antzerkia

* Etxerako... nor? (1964)
* Jokaldi txar bat (1966)

## Kanpo loturak

* Pedro Sarriegi literaturaren zubitegian

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265698
# Pedro Schwartz

Pedro Schwartz Girón (Madril, 1935eko urtarrilaren 30a) espainiar legelaria eta ekonomista da.
Zuzenbide-ikasketak egin zituen Madrilen. 1996an doktoregoa lortu zuen eta 1969an Ekonomia Doktrinen Historia Katedra lortu zuen. 1982an Madrileko Club Liberaleko lehendakari hautatu zuten, eta Aliantza Popularra-Alderdi Demokrata Popularra (AP-PDP) eskuindar koalizioko diputatu. Berak sarrarazi zuen Club Liberala AP-PDP koalizioan. Espainian, Fulton Friedmanen ideien zabaltzaile izan zen. Liburu askoren egilea da: La nueva economía política de J. S. Mill (1968, J. S. Millen ekonomia politiko berria); El Banco de España, una historia económica (1973, Espainiako Bankua, historia ekonomikoa); La Banca Española en la Restauración (1975, Errestaurazioko espainiar bankuak); Empresa y Libertad (1981, Enpresa eta askatasuna); Encuentros con Karl Popper (1994 Karl Popperekin), eta abar. 1968an España Económica astekariaren sorreran parte hartu zuen, eta urte hartatik aurrera artikulu asko idatzi ditu egunkarietan: Cinco días, ABC, La Vanguardia, Diario 16, El País eta, batez ere, Cambio 16en. Halaber, Financial Timesen idazten du hilero Europako Erkidegoko ekonomia-arazoez. Ingalaterra eta Espainiaren arteko adiskidantza-loturak sendotzen egindako lanarengatik, Britainiar Inperioaren Ordenaren saria jaso zuen 1990ean. Complutense Madrilgo unibertsitatean katedradun izan da (1970-1992), baita Madrilgo Universidad Autónoman (1992-2003) ere. Gaur egun, eta 2003tik, Madrilgo San Pablo-CEU unibertsitateko katedraduna da. 2003an Real Academia de Ciencias Morales y Políticasean sartu zen, eta urte horretan bertan, Rey Jaime I saria irabazi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2066779
* Multimedia: Pedro Schwartz / Q2066779
# Patos do Piauí

Patos do Piauí Brasilgo udalerri bat da, Piauí estatuan kokatua. 5.425 biztanle ditu 751,598 km²ko eremuan.

## Ikus, gainera

* Piauí

## Kanpo estekak

* Datuak: Q1940449
* Multimedia: Patos do Piauí / Q1940449
# Patras

Patras (grezieraz: Πάτρα, ˈpatra ahoskatua; antzinako grezieraz: Πάτραι, ˈpatre ahoskatua; latinez: Patrae) Greziako hego-mendebaldeko hiria da, Peloponesoren ipar-mendebaldean kokatua dagoena; Akaiako nomoko hiriburua; 163.446 biztanle ditu (1981).

## Historia

Akaiarrek sortu zuten hiria eta pelasgoek, joniarrek eta akaiarrek okupatu zuten. Peloponesoko Gerraren garaian Atenasen aldeko izan zen Patras. Erromatarren Inperioaren garaian eta Erdi Aroan bereziki hiri aurreratua izan zen, Akaiako printzerriko hiriburua izan baitzen. Turkiarrek suntsitu zuten 1821. urtean.

## Klima

Datu klimatikoak (Patras) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 14.5 | 15.0 | 16.8 | 19.7 | 24.2 | 28.0 | 30.1 | 30.9 | 28.2 | 24.1 | 19.5 | 16.1 | 22.3 |
| Batez besteko tenperatura (ºC) | 10.3 | 10.7 | 12.3 | 15.0 | 19.1 | 22.7 | 24.8 | 25.3 | 22.7 | 18.9 | 14.9 | 11.9 | 17.4 |
| Batez besteko tenperatura minimoa (°C) | 6.1 | 6.4 | 7.7 | 10.2 | 13.9 | 17.4 | 19.4 | 19.6 | 17.2 | 13.8 | 10.3 | 7.6 | 12.5 |
| Euria (mm) | 89.1 | 81.7 | 63.3 | 47.8 | 28.9 | 7.5 | 4.6 | 5.2 | 28.3 | 72.2 | 118.0 | 116.1 | 662.7 |
| Euri egunak (≥ 1 mm) | 12.0 | 10.6 | 9.9 | 8.4 | 5.3 | 2.2 | 1.0 | 1.0 | 3.6 | 7.8 | 11.0 | 13.2 | 86 |
| Iturria: Hellenic National Meteorological Service ||||||||||||||

## Ekonomia

Ardoa, mahatsa eta tabakoa esportatzen dira. Petrolio-findegiak ditu. Industriagune garrantzitsua da (ehungintza, papergintza). Unibertsitatea du.

## Patrastar ospetsuak

Han jaioak dira Georgios Papandreu eta Kostis Palamas.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .
* ↑ EMY-Εθνική Μετεωρολογική Υπηρεσία. .

## Kanpo estekak

* Datuak: Q133123
* Multimedia: Patras / Q133123
# Patrasko golkoa

Patrasko golkoa (grezieraz: Πατραϊκός Κόλπος, Patraikós Kólpos) Greziako golko bat da, Jonikoan dagoena. Korintoko golkoa eta Oxeia uhartearen artean dagoen golko honek Patras du portu nagusia.

## Erreferentziak

* ↑ 159. araua. Euskaltzaindia (Noiz kontsultatua: 2013-07-07).

## Kanpo estekak

* Datuak: Q934883
* Multimedia: Gulf of Patras / Q934883
# Patreksfjörður

Patreksfjörður (Patrick-en fiordoa) Islandiako herri da, Vestfirðir eskualdean. 2013an 651 biztanle zituen.
Herriaren izena San Patriziotik dator, izan ere, bertan ezarri zen lehen bizilagunaren, Örlygur Hrappson, gidari izpirituala baitzen. Ekonomia nagusiki arrantzan dago oinarritua. Zerbitzuen artean, igerilekua, bankua, atsedenlekua, lau ostatu, hotel bat, bi jatetxe, bi kafe eta gasolindegi aurkitzen dira. Horrez gain, bada ere ospitale bat, polizia etxea, aireportua eta Vesturbyggð udalerriko udaletxea.

## Kanpo estekak

* Datuak: Q2297162
* Multimedia: Patreksfjörður / Q2297162
# Patones

Patones Madrilgo Erkidegoko udalerria da, Valle del Jarama eskualdean dagoena.
2009ko urtarrilaren 1eko erroldaren arabera 507 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1999704
* Multimedia: Patones / Q1999704
# Patos

Patos Brasilgo udalerri bat da, Paraíba estatuan kokatua. 103.165 biztanle ditu 473,056 km²ko eremuan.

## Ikus, gainera

* Paraíba

## Kanpo estekak

* Datuak: Q1966384
* Multimedia: Patos / Q1966384
# Patos de Minas

Patos de Minas Brasilgo udalerri bat da, Minas Gerais estatuan kokatua. 159.235 biztanle ditu 3.190,187 km²ko eremuan.

## Ikus, gainera

* Minas Gerais

## Kanpo estekak

* Datuak: Q984571
* Multimedia: Patos de Minas / Q984571
# Peliade

Peliade edo Peliadeak, greziar mitologian, Peliasen alabei orotara eman zitzaien izena da. Peliadeak, Jasonen mitoarekin lotuta daude eta euren aitaren nahi gabeko hilketaren errudunak dira, Medeak, trikimailu baten bidez engainaturik. Medeak birgaztetze mito bat erakusten die, ahari zahar bat txikitu, pertz batean sartu eta ahari gazte bat aterata engainatuz. Euren aitarekin gauza bera egingo zutela usteta, txikitu egin zuten. Peliadeak Mantinean Arkadian babestu ziren, euren aita nahi gabe hil ondoren.
Euripidesek, bere lehen tragedietako bati "Peliadeak" izenburua jarri zion, Dionisiarretan K. a. 455. urtean aurkeztu zuen tragedia. Baina ez zuen irabazi.

## Kanpo estekak

* Datuak: Q1235772
# Pelican Bay (Texas)

Pelican Bay Texasko hiri bat da. Tarrant konderrian kokatua dago. 2010ean 1.547 biztanle zituen, 1,74 kilometro koadrotan banatuta.

## Ikus, gainera

* Tarrant konderria

## Kanpo estekak

* Datuak: Q977943
* Multimedia: Pelican Bay, Texas / Q977943
# Pelican Bay (Florida)

Pelican Bay Ameriketako Estatu Batuetako erroldak esleitutako leku bat da. Collier konderrian dago, Florida estatuan. 6.660 biztanle ditu, 8,662875 kilometro koadroko azaleran banatuta.

## Ikus, gainera

* Collier konderria

## Kanpo estekak

* Datuak: Q2393650
# Pelican Rapids (Minnesota)

Pelican Rapids Minnesotako hiri bat da. Otter Tail konderrian kokatua dago. 2010ean 2.464 biztanle zituen, 6,55 kilometro koadrotan banatuta.

## Ikus, gainera

* Otter Tail konderria

## Kanpo estekak

* Datuak: Q662958
* Multimedia: Pelican Rapids, Minnesota / Q662958
# Peligros

Peligros Granadako probintziako (Espainia) udalerria da. 2007an 10.597 biztanle zituen.

## Kanpo estekak

* (Gaztelaniaz) Peligrosko Udala
* Datuak: Q538809
* Multimedia: Peligros / Q538809
# Pelias

Pelias greziar mitologian, Tiro eta Poseidonen semea eta Neleoren anaia bikia. Tiro Kreteosekin ezkonduta zegoen (honekin Aeson izeneko seme bat izan zuelarik), baina Enipeo ibai jainkoaz maiteminduta zegoen. Hau, eskertuta agertu zen arren, ez zegoen Tirogan interesaturik. Poseidon, egoera probestuz, Enipeotaz mozorrotu zen, eta harreman sexualak izan zituen Tirorekin. Elkartze honen ondorioz, Pelias eta Neleo anaia bikiak jaio ziren.
Peliasek botere egarri handia zuen eta Tesalia osoa beretzat hartu nahi izan zuen. Hortaz, Neleo herbestera bidali eta Aeson , nagusiena zena, gartzelaratu egin zuen. Gartzelaratua zegoen bitartean. Aeson ezkondu egin zen, eta hainbat seme-alaba izan zuen. Ospetsuena Jason izan zen, legitimoki, tronurako eskubidea izango zuena. Aesonek, Jason Kiron zentauroarekin bidali zuen, ikasle bezala. Bitartean, Peliasi, paranoiko, sandalia bakarra zeraman bisitari batekin kontuz ibiltzeko profetizatu zitzaion.
Urte asko beranduago, Peliasek, Poseidonen omenez, Olinpiar Joko bat ospatu zuen, Jason sandalia bakarrarekin heldu zenean, bestea erreka bat zeharkatzerakoan galdu baitzuen. Peliasek, bere hondamendiaren erantzulearekin topo eginez gero, zer egingo zuen galdetu zion. Eta Jasonek, profeziaren berri ez zuelarik, urrezko ahari larrua bilatzera bidaliko zuela erantzun zuen. Eta, beraz, Peliasek, aholkuari kasu eginez, Jason bidali zuen lan horretara, argonautekin ekin zuen lana.
Jason, urrezko ahari larruarekin garaile heldu zenean, Medea zuen ondoan. Peliasek, hala eta guztiz ere, ez zion Jasoni erresuma eman nahi izan. Medea, orduan, azpijokoan ibili zen Peliasen alabek (Peliadeek) euren aita hil zezaten. Animalia zahar bat, animalia gazte batean bihur zezakeela kontatu zien, zatituz eta pertz batean irakinez. Erakustaldian, pertzetik ahari gazte batek jauzi egin zuen. Emozionaturik, alabek euren aita zatitu zuten gaztetasuna berreskura zezan, nahigabeko hilketa bat eginez.

## Kanpo estekak

* Datuak: Q182439
* Multimedia: Pelias / Q182439
# Pelican (Alaska)

Pelican (tlingit hizkuntzan: K'udeis'x̱'e) Ameriketako Estatu Batuetako hiri bat da. Hoonah–Angoon Census Arean dago, Alaska estatuan. 98 biztanle ditu, 1,866877 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-05).

## Ikus, gainera

* Hoonah–Angoon Census Area

## Kanpo estekak

* Datuak: Q80039
* Multimedia: Pelican, Alaska / Q80039
# Peligro

Peligro Shakiraren bigarren diskoa da. Hamabost urte zituenean, 1993an, merkaturatu zen. Magia diskoak bezalaxe, ez zuen arrakasta handirik izan, eta ez da Shakiraren diskografian barne hartzen.

## Kanpo estekak

* Datuak: Q841162
# Pavlova Ves

Pavlova Ves Eslovakiako udalerri bat da, Liptovský Mikuláško barrutian kokatuta. 6,83 km²ko azalera du eta 255 biztanle 2017ko datuen arabera.

## Historia

Idatzizko lehen aipamena 1469. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1044807
* Multimedia: Pavlova Ves / Q1044807
# Pavlovce nad Uhom

    Artikulu hau Eslovakiako udalerriari buruzkoa da; beste esanahietarako, ikus «Pavlovce».
Pavlovce nad Uhom (erromanieraz: Pavlovcis, hungarieraz: Pálócz) Eslovakiako udalerri bat da, Michalovceko barrutian kokatuta. 33,42 km²ko azalera du eta 4562 biztanle 2017ko datuen arabera.

## Historia

Idatzizko lehen aipamena 1327. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q779023
* Multimedia: Pavlovce nad Uhom / Q779023
# Pavlovce

Pavlovce izan daiteke:
* Pavlovce (Rimavská Sobotako barrutia)
* Pavlovce (Vranov nad Topľouko barrutia)
* Pavlovce nad Uhom
# Pavlovce (Rimavská Sobotako barrutia)

    Artikulu hau Eslovakiako udalerriari buruzkoa da; beste esanahietarako, ikus «Pavlovce».
Pavlovce (hungarieraz: Rimapálfala) Eslovakiako udalerri bat da, Rimavská Sobotako barrutian kokatuta. 7,07 km²ko azalera du eta 403 biztanle 2017ko datuen arabera.

## Historia

Idatzizko lehen aipamena 1431. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q669199
* Multimedia: Pavlovce, Rimavská Sobota District / Q669199
# Pavlovce (Vranov nad Topľouko barrutia)

    Artikulu hau Eslovakiako udalerriari buruzkoa da; beste esanahietarako, ikus «Pavlovce».
Pavlovce (hungarieraz: Kapipálvágása) Eslovakiako udalerri bat da, Vranov nad Topľouko barrutian kokatuta. 17,57 km²ko azalera du eta 787 biztanle 2017ko datuen arabera.

## Historia

Idatzizko lehen aipamena 1359. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1046033
* Multimedia: Pavlovce, Vranov nad Topľou District / Q1046033
# Pavloven Zakurrak (musika taldea)

Pavloven Zakurrak Donostian 2015ean sortutako rock eta rap taldea da. Kontzertu ugari eman ondoren, Gipuzkoako herrietatik beraiek ekoitzitako disko bat atera zuten 2018ko hasieran, Chan estudioan grabatua.

## Taldea

Abeslaria, bi gitarra, baxua, bateria eta DJ batez osatuta dago taldea eta kantetan erritmo ugari nahasten dituzte. Letrak euskaraz eta gaztelaniaz daude eta, orokorrean, ildo politiko batzuei jarraitzen diete. Euskal Herriaren independentzia, planteamendu iraultzaileak eta mezu antikapitalistak oso agerikoak dira.
Rocka, rapa, funky hardcorea eta metala nahasten dituzte: Rage Against The Machine, Molotov edo Def Con Dos taldeak haien erreferente dira.

## Ibilbidea

Pavolven Zakurrak 2015ean sortu zen arren, partaideak Gipuzkoako beste talde batzuetatik datoz, eta urteetan lan musikalak hainbat estiloz egin dituzte. Adibidez, Belebeltz abeslaria Donostiako Sahats Soul rap taldean hasi zen musika argitaratzen eta, taldearen desendakoan, bakarka segitu zuen kantak ekoizten eta kontzertuak ematen. Mr. Evil eta Xumai gitarra-jotzaileei dagokienez, urteetan ibili ziren gitarra (Mr. Evil) eta teklatua (Xumai) jotzen Ezustean rock taldean, baita eta elektrotxarangetan ere. Mala baxu-jotzaile denbora luzean ibili zen Goragaleak eta Pelayo y sus malditos rock taldeetan, beren jarduna amaitu zuten arte; Taco bateria-jotzailea, Malarekin batera, Pelayo y sus malditos taldean ibili zen, eta haien bi diskoetan esku hartu zuen. Azkenik, Dj Keko DJa Donostian ezagun egin zen azken urteetan, jai askotan aritu baitzen, bereziki Guardetxean Kubeba taldeak antolatutakoetan, techno underground hainbat estilo jarriz.

## Erreferentziak

* ↑ «Pavloven Zakurrak» Pavloven Zakurrak (Noiz kontsultatua: 2018-04-14).
* ↑ (Ingelesez) «Sahats Soul» SoundCloud (Noiz kontsultatua: 2018-04-16).
* ↑ Koronkon Keko. (2016-05-16). kubebafest II @ Guardetxe Urgul - Jamal Mufasa. (Noiz kontsultatua: 2018-04-16).
* ↑ Ezustean taldea. (2016-03-14). EZUSTEAN ft. Pello Armendariz (Skakeitan) - Shambala. (Noiz kontsultatua: 2018-04-16).
* ↑ «Goragaleak, by Goragaleak» Goragaleak (Noiz kontsultatua: 2018-04-16).
* ↑ «Andate con ojo, by Pelayo y sus Malditos» Pelayo y sus Malditos (Noiz kontsultatua: 2018-04-16).
* ↑ Kubeba Productions. (2017-01-16). 15- Go DJ!! - DJ Keko - Kubeba All Stars Vol 1. (Noiz kontsultatua: 2018-04-16).

## Kanpo estekak

* Datuak: Q61364707
# Paroxitono

Paroxitonoa azentu nagusia azkenaurreko silaban duen hitza da. Euskaraz, halakoxeak ditugu bi eta hiru silabako hitzak oro har, hala nola zazpi, eskola eta abar.
* Oxitono
* Proparoxitono

## Kanpo estekak

* Datuak: Q2423672
# Paroy-en-Othe

Paroy-en-Othe Frantziako udalerria da, Yonne departamenduan dagoena, Borgoina-Franche-Comté eskualdean. 2013an 208 biztanle zituen.

## Demografia
### Biztanleria

2007an Paroy-en-Othe udalerrian erroldatutako biztanleak 208 ziren. Familiak 78 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 21 seme-alabarik gabeko familiak ziren, 33 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 116 etxebizitza zeuden, 82 familiaren etxebizitza nagusia ziren eta 34 bigarren erresidentzia ziren. 114 etxeak ziren eta 2 apartamentuak ziren. 82 etxebizitza nagusietatik 67 bere jabearen bizilekua ziren, 13 alokairuan okupaturik zeuden eta 2 doan lagata zeuden; 5 etxek bi gela zituzten, 13 etxek hiru zituzten, 28 etxek lau zituzten eta 36 etxek bost zituzten. 54 etxek euren parking plaza propioa zuten azpian. 35 etxetan ibilgailu bat zegoen eta 43 etxetan bat baino gehiago zituzten.

## Ekonomia

2007an lan egiteko adina zuten pertsonak 132 ziren, horien artean 93 aktiboak ziren eta 39 inaktiboak ziren. 93 pertsona aktiboetatik 82 lanean zeuden (47 gizon eta 35 emakume) eta 11 langabezian zeuden (3 gizon eta 8 emakume). 39 pertsona inaktiboetatik 9 erretiraturik zeuden, 17 ikasten zeuden eta 13 "bestelako inaktibo" gisa sailkaturik zeuden.

### Diru sarrerak

2009an Paroy-en-Othe udalerrian 85 unitate fiskal zeuden, 196,5 pertsonek osaturik. Pertsona bakoitzeko diru-sarrera fiskalaren mediana urteko 16.208 euro zen.

### Ekonomia jarduerak

2007an zeuden 3 komertzioetatik, 1 ibilgailuen saltze eta konpontze enpresa zen eta 2 zerbitzu enpresak ziren.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q129685
* Multimedia: Paroy-en-Othe / Q129685
# Parowan (Utah)

Parowan Ameriketako Estatu Batuetako hiri bat da. Iron konderrian dago, Utah estatuan. 2.996 biztanle ditu, 17,882155 kilometro koadroko azaleran banatuta.

## Ikus, gainera

* Iron konderria

## Kanpo estekak

* Datuak: Q129989
* Multimedia: Parowan, Utah / Q129989
# Paroy-sur-Saulx

Paroy-sur-Saulx Frantziako udalerria da, Marne Garaia departamenduan dagoena, Ekialde Handia eskualdean. 2013an 44 biztanle zituen.

## Demografia
### Biztanleria

2007an Paroy-sur-Saulx udalerrian erroldatutako biztanleak 44 ziren. Familiak 20 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 23 etxebizitza zeuden, 17 familiaren etxebizitza nagusia ziren, 5 bigarren erresidentzia ziren eta 1 hutsik zegoen. Etxebizitza guzti hauek 23etxeak ziren. 17 etxebizitza nagusietatik 13 bere jabearen bizilekua ziren eta 4 alokairuan okupaturik zeuden; 2 etxek bi gela zituzten, 3 etxek lau zituzten eta 12 etxek bost zituzten. 13 etxek euren parking plaza propioa zuten azpian. 9 etxetan ibilgailu bat zegoen eta 5 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Paroy-sur-Saulx udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 0 |
| 4 | 50-54 | 4 |
| 4 | 45-49 | 4 |
| 0 | 40-44 | 4 |
| 0 | 35-39 | 0 |
| 0 | 30-34 | 0 |
| 8 | 25-29 | 0 |
| 8 | 20-24 | 0 |
| 4 | 15-19 | 4 |
| 0 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 25 ziren, horien artean 19 aktiboak ziren eta 6 inaktiboak ziren. 19 pertsona aktiboetatik 18 lanean zeuden (13 gizon eta 5 emakume) eta 1 langabezian (1 emakume eta 1 emakume). 6 pertsona inaktiboetatik 2 erretiraturik zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2000. urtean Paroy-sur-Saulx udalerrian 5 nekazaritza-ustiategi zeuden, 500 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1329395
* Multimedia: Paroy-sur-Saulx / Q1329395